Instituto de Astronomia Kalkulo

la Instituto de Astronomia Kalkulo (germane Astronomisches Rechen-Institut aŭ ARI) estas astronomia esplora instituto en la urbo Hajdelbergo de Germanio. Ĝi estas nun parto de la Centro pri Astronomio de la Universitato de Hajdelbergo (Zentrum für Astronomie der Universität Heidelberg).

 Historio 
La ARI estis fondita en 1700 en Berlino-Dahlem, kvartalo de la urbodistrikto Steglitz-Zehlendorf de Berlino, fare de la germana astronomo Gottfried Kirch. Ĝia deveno estis apliko de patento de Frederiko la 1-a de Prusio kiu enkondukis monopolon en la eldono de stelkatalogo en Prusio.

En 1912 ĝi estis translokita en novan konstruaĵon en Berlino-Dahlem; en 1945 la usonaj okupadaŭtoritatoj movigis la instituton pli proksimen de sia stabejo en Hejdelbergo. De la , la ARI estis integrita en la Centron pri Astronomio de la Universitato de Hajdelbergo. La du aliaj institutoj de la ZAH estas la Institut für Theoretische Astrophysik (Instituto pri Teoria Astrofiziko : ITA) kaj la Landessternwarte Heidelberg-Königstuhl (Nacia Observatorio de Hejdelbergo-Königstuhl).

La ARI respondecas, inter alie, pri la "Katalogo Gliese de proksimaj steloj" ; la "Fundamentale Sternkataloge" (Fundamentaj Stelkatalogoj) FK5 kaj FK6 ; kaj de la ĉiujara "Apparent Places of Fundamental Stars" ( APFS ; Ŝajna Loko de la Fundamentaj Steloj), stelaj efemeridoj kiuj donas la ekzaktan lokon de 3000 steloj por ĉiu tago.

Nuntempe, krom la eldono de stelkatalogoj, la ARI faras pli ampleksajn esplorojn pri la gravitaj lensoj, la evoluo de la galaksioj, la stela dinamiko kaj la kosmologio. Ĝi ankaŭ partoprenas al misioj de kosma astronomio kiel la misio Gaia.

 Direktoroj de ARI   Jaroj  Direktoro 1700–1710 Gottfried Kirch 1710–1716 Johann Heinrich Hoffmann 1716–1740 Christfried Kirch 1740–1745 Johann Wilhelm Wagner1745–1749Augustin Nathanael Grischow1752–1752Jerome Lalande1754–1755Johann Kies1755–1755Franz Aepinus1756–1756Johann Jakob Huber1758–1758Johann Euler1764–1787Johann Bernoulli la 3-a1787–1825Johann Elert Bode1825–1863Johann Franz Encke1865–1874Wilhelm Julius Förster1874–1895Friedrich Tietjen1896–1909Julius Bauschinger1909–1922Fritz Cohn1924–1954August Kopff1955–1985Walter Fricke1985–2004Roland Wielen2004–2007Joachim Wambsganß2007– Eva K. GrebelEva K Grebel, el "She is Astronomer", de IAU 

 Notoj kaj referencoj 


 Eksteraj ligiloj 

  TTT-a paĝaro de ARI (germane - angle) 
  Historio de ARI 
  L'activité scientifique de l'« Astronomisches Rechen-Institut » de Berlin-Dahlem, de Silvain Arend

Kategorio:Esploraj institutoj en Germanio
Kategorio:Scienco kaj teknologio en Germanio
Kategorio:Astrofiziko
Kategorio:Hajdelbergo